 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 27. decembrī Nr. 745**

(protokols Nr. 26, 8. p.)

**Par zemes vienības ar kadastra apzīmējumu 70010011428, Madonā, Madonas novadā, sadalīšanu, jaunu adrešu piešķiršanu un nekustamā īpašuma lietošanas mērķu noteikšanu jaunveidojamām zemes vienībām**

Madonas novada pašvaldībā saņemts fiziskas personas iesniegums (reģistrēts Madonas novada pašvaldībā 2023. gada 12. decembrī ar reģ. Nr. 2.1.3.6/23/1917) ar lūgumu izskatīt jautājumu par pašvaldības nekustamā īpašuma Madonā, Madonas novadā (kadastra numurs 70010011428), zemes gabala ar kadastra apzīmējumu 70010011428 daļas (1200 m2) iegādi.

Zemes vienība ar kadastra apzīmējumu 70010011428, kuras kopējā platība ir 4300 m2, ir nekustamā īpašuma ar kadastra numuru 70010011428 sastāvā un pamatojoties uz Madonas novada pašvaldības domes 2024. gada 31. janvāra lēmumu tā ieskaitīta pašvaldībai piekritīgajās zemēs.

Saskaņā ar Nekustamā īpašuma valsts kadastra informācijas sistēmā pieejamo informāciju, nekustamais īpašums ar kadastra numuru 70010011428 nav ierakstīts zemesgrāmatā. Saskaņā ar Zemes ierīcības likuma, Pārejas noteikumu 1. punktu, kas nosaka, *ka līdz zemes pirmreizējai ierakstīšanai zemesgrāmatā lēmumu par zemes privatizācijas un zemes reformas kārtībā veidojamo zemes vienību sadalīšanu, apvienošanu vai zemes robežu pārkārtošanu pieņem vietējā pašvaldība, ievērojot vietējās pašvaldības teritorijas plānojumu un normatīvajos aktos par teritorijas plānošanu, izmantošanu un apbūvi noteiktās prasības. Lēmumam pievieno grafisko pielikumu, kurā norādīts zemes vienību sadalīšanas, apvienošanas vai zemes robežu pārkārtošanas risinājums,* zemes vienības sadalīšanai nav jāizstrādā zemes ierīcības projekts.

Saskaņā ar spēkā esošajiem Madonas novada saistošajiem noteikumiem Nr. 15 "Madonas novada Teritorijas plānojuma 2013.-2025. gadam Teritorijas izmantošanas un apbūves noteikumi un Grafiskā daļa", funkcionālais zonējums atbilstoši plānotai (atļautai) izmantošanai zemes vienībai ar kadastra apzīmējumu 70010011428 ir savrupmāju apbūves teritorijas (esošajās mazdārziņu teritorijās) (DzS). Zemes vienībai ar kadastra apzīmējumu 70010011428 noteikts nekustamā īpašuma lietošanas mērķis – individuālo dzīvojamo māju apbūve (NĪLM kods 0601) 4300 m2 platībā. Jaunveidojamo zemes vienību minimālā platībā šādā funkcionālajā zonā ir 600 m2.

Izvērtējot visu augstāk minēto informāciju, secināts, ka lai racionāli un ilgtspējīgi izmantotu zemes gabalu ar kadastra apzīmējumu 70010011428 lietderīgi to būtu sadalīt trīs daļās, lai veidotu trīs jaunus apbūves zemes gabalus. Jaunveidojamiem zemes gabaliem nepieciešams piešķirt jaunas adreses un noteikt nekustamā īpašuma lietošanas mērķus, kas atbilstoši Ministru kabineta 2006. gada 20. jūnija noteikumiem Nr. 496 “Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” ir individuālo dzīvojamo māju apbūve (NĪLM kods 0601).

Saskaņā ar grafisko pielikumu (1. pielikums) un pamatojoties uz Nekustamā īpašuma valsts kadastra likuma, pirmās daļas, 9. panta, 1. punktu un Ministru kabineta 2006. gada 20. jūnija noteikumiem Nr. 496 “Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība”, trešās daļas 16.1. apakšpunktu un Madonas novada pašvaldības saistošajiem noteikumiem Nr. 15 "Madonas novada Teritorijas plānojuma 2013.-2025. gadam Teritorijas izmantošanas un apbūves noteikumi un Grafiskā daļa", ņemot vērā 11.12.2024. Uzņēmējdarbības, teritoriālo un vides jautājumu komitejas atzinumu, atklāti balsojot**: PAR – 16** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Arvīds Greidiņš, Gatis Teilis, Gunārs Ikaunieks, Iveta Peilāne, Kaspars Udrass, Māris Olte, Rūdolfs Preiss, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. **Sadalīt** pašvaldībai piekrītošo zemes vienību ar kadastra apzīmējumu 70010011428 trīs daļās, atbilstoši pielikumam (1. pielikums).
2. Jaunveidojamo zemes vienību Nr.1 aptuveni 1450 m2 platībā (platība precizējama zemes kadastrālās uzmērīšanas laikā) **iekļaut** jauna nekustamā īpašuma sastāvā, kam piešķirt adresi Lazdonas iela 38A, Madonas, Madonas nov., LV-4801 un noteikt nekustamā īpašuma lietošanas mērķi – individuālo dzīvojamo māju apbūve (NĪLM kods 0601) 1450 m2 platībā.
3. Jaunveidojamo zemes vienību Nr.2 aptuveni 1450 m2  platībā (platība precizējama zemes kadastrālās uzmērīšanas laikā) **iekļaut** jauna nekustamā īpašuma sastāvā, kam piešķirt adresi Lazdonas iela 40, Madonas, Madonas nov., LV-4801 un noteikt nekustamā īpašuma lietošanas mērķi – individuālo dzīvojamo māju apbūve (NĪLM kods 0601) 1450 m2 platībā.
4. Jaunveidojamo zemes vienību Nr.3 aptuveni 1400 m2 platībā (platība precizējama zemes kadastrālās uzmērīšanas laikā) **iekļaut** jauna nekustamā īpašuma sastāvā, kam piešķirt adresi Lazdonas iela 40A, Madonas, Madonas nov., LV-4801 un noteikt nekustamā īpašuma lietošanas mērķi – individuālo dzīvojamo māju apbūve (NĪLM kods 0601) 1400 m2 platībā.

Domes priekšsēdētājs A. Lungevičs

*Dzelzkalēja 28335803*